《晓起过权园》
清代·王衍梅

睡觉翻阶鸟雀喧，远拖吟屐过江村。禾收大野全成路，雪霁遥山尽到门。

春蚓怒号茶鼎熟，冻蛟狂裂墨池浑。看他黄叶风如扫，篱畔梅花白几痕。

作者简介：（1776—1830）清浙江会稽人。字律芳，号笠舫。童时背诵《十三经》，不遗一字。嘉庆十六年进士，官广西武宣知县。未十日，以吏议失官，遂依阮元于广东。工诗。以陶潜、李白自况。有《绿雪堂遗稿》。